stanford-oval/wikipedia huggingface dataset:
ליכטנברג
היסטוריה

הכפר ליכטנברג נוסד כבר במאה ה-13 והוא נותר במשך מאות שנים כפר קטן בן מאות ספורות של תושבים, שעסקו בחקלאות. רק בסוף המאה ה-19, בזכות מפעלי תעשייה, עלה מספר התושבים בצורה תלולה, כך שהוא מנה 67,978 תושבים וקיבל מעמד של עיר בשנת 1907. בשנת 1920, במסגרת רפורמה שאיחדה את ברלין עם כפרים באזור, אוחדה העיר (שמנתה כבר כ-145,000 תושבים) עם ברלין.
בשנת 2001 במסגרת רפורמת הרבעים של ברלין, אוחדה ליכטנברג עם הוהנשנהאוזן למסגרת מנהלתית אחת. השכונה המאוחדת נקראת באופן רשמי גם היא ליכטנברג, אך בפי התושבים והמבקרים השמות הישנים נשמרים.
בליכטנברג, באזור מגדלנהשטראסה נמצא מוזיאון השטאזי, במבנה ששימש בעבר כמטה הראשי של ארגון הביון המזרח גרמני והמוזיאון הגרמני-רוסי. מלבד זאת, אין אתרים תיירותיים רבים באזור והשכונה נחשבת לחלשה למדי מבחינה סוציו-אקונומית. בשנת 1981 מנה הרובע כבר כ-186,605 תושבים אך מאז ירד מספר התושבים עד לכ-150,000 תושבים. היכל ההוקי קרח של קבוצת "Berlin Eisbären" (דובי הקוטב) נמצא בליכטנברג והקבוצה זכתה באליפויות גרמניה, בין היתר בשנים 2005 ו-2006.
ליגת העל של כורדיסטן

| --- | --- |
 תחום:  כדורגל 
 מדינות:  עיראק 
 תקופת הפעילות:  2006–הווה (כ־18 שנים) 
 אלופה נוכחית:  מועדון הכדורגל אקרה (2024)
 
ליגת העל של כורדיסטן היא ליגת הכדורגל הראשונה באזור כורדיסטן-עיראק, מעל ליגת כורדיסטן השנייה, בפיקוח איגוד הכדורגל של כורדיסטן. הליגה אינה מוכרת רשמית על ידי פיפ"א או אף אחת מהיבשות שלה, ולכן היא אינה יכולה להשתתף בתחרויות היבשתיות שלהם.
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
לואי ת'רו

| --- | --- |

לואי ת'רו
 לידה:  20 במאי 1970 (בן 54) סינגפור 
 מדינה:  הממלכה המאוחדת הממלכה המאוחדת
 השכלה:  מודלין קולג'  בית הספר וסטמינסטר  Tower House School 
 תקופת הפעילות:  מ-1993 
 מעסיק:  BBC, Metro Silicon Valley, Spy 
 מספר צאצאים:  3 
 קישורים חיצוניים
 פייסבוק:  LouisTheroux
 טוויטר:  louistheroux
 louistheroux.com
 
לואי סבסטיאן ת'רו (באנגלית: Louis Sebastian Theroux; נולד ב-20 במאי 1970) הוא דוקומנטריסט ומגיש טלוויזיה בריטי-אמריקאי.
קורות חיים

ת'רו נולד בסינגפור, אמו בריטית שעבדה בשרות ה-BBC ואביו הסופר האמריקאי ומחבר ספרי המסע פול ת'רו, בן דודו של השחקן ג'סטין ת'רו.
הוא למד בבית ספר העצמאי וסטמינסטר וסיים לימודים לתואר ראשון בהיסטוריה מודרנית באוניברסיטת אוקספורד
את הקריירה העיתונאית שלו החל בשבועון בסאן חוזה שבקליפורניה. את הפריצה לטלוויזיה עשה ככתב בתוכנית "TV Nation" של היוצר השערורייתי האמריקאי מייקל מור. בפינתו חקר ת'רו נושאים אזוטריים כגון תסמונת ירושלים ואת ניסיונות הקו קלוקס קלאן למתג את עצמם מחדש כלוחמי זכויות אדם של לבנים. לאחר שהתוכנית ירדה מן המסך, לקח ת'רו את הפורמט של הדוקומנטריה האזוטרית מהפינה שלו אצל מייקל מור, ופיתח אותו לסדרת תוכניות בשם "סוף שבוע פרוע עם לואי ת'רו", ב-BBC.
בשנת 2005 הוציא ספר שבו הוא חוזר לארצות הברית ומתאר את חייהם של חלק מהמשתתפים בתוכנית הראיונות שלו.
בשנת 2007 ביים סרט על הכנסייה הבפטיסטית וסטבורו, שנקרא "The Most Hated Family in America".
בין 2010 - 2011 ביים סרט על ההתנחלויות שנקרא "The Ultra Zionists" (אנ'). בשנת 2022 יצא שירו "Jiggle Jiggle".
הערות שוליים

↑   טום למונט, לואי ת'רו נוטה לחשוב שהוא "ממוקם בקצה החרדתי של הקשת האנושית", באתר הארץ, 9 במאי 2021
| --- | --- |
בקרת זהויות :  NLI: 987007568591405171  BIBSYS: 9064292  GND: 143708546  ISNI: 0000 0001 1860 1697  LCCN: nb2006005118  MusicBrainz: 57d65b68-5d91-4a7e-9d2e-ed658ad1fe3a  VIAF: 169782275   WorldCat (עם VIAF): 169782275
לומייה

| --- | --- |

 מדינה:  קמרון קמרון
 אזור:  אזור המזרח
 ראש העיר:  מאביה ג'ראד
 אוכלוסייה:  ‏
  ‑ בעיר:  18,952 (2005)
 קואורדינטות:  3°10′13″N 13°38′49″E﻿ / ﻿3.17027778°N 13.64694444°E﻿ / 3.17027778; 13.64694444 
 אזור זמן:  UTC +1
 http://cvuc.cm/national/index.php/fr/carte-communale/region-de-lest/121-association/carte-administrative/est/haut-nyong/477-lomie
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה לומייה(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה לומייה(למפת אזור המזרח רגילה) ברטואה באטורי קטה הדרום המרכז אדמאווה הרפובליקה  המרכז אפריקאית  הרפובליקה  של קונגו  גבוןלומייה(למפת אזור המזרח מוגדלת) ברטואה באטורי קטה הדרום המרכז אדמאווה הרפובליקה  המרכז אפריקאית  הרפובליקה  של קונגו  גבוןלומייה  he tabBackground:;tabBorder:#aaa;defaultTab:0;
לומייה (בצרפתית: Lomié) היא עיירה בקמרון שנמצאת באזור המזרח.
גאוגרפיה

לומייה ממוקמת כ-160 ק"מ מבירת האזור ברטואה וכ-250 ק"מ מבירת המדינה יאונדה. בנוסף העיירה נמצאת כ-190 ק"מ מהגבול של קמרון עם הרפובליקה המרכז-אפריקאית, כ-111 ק"מ מהגבול של קמרון עם הרפובליקה של קונגו וכ-115 ק"מ מהגבול של קמרון עם גבון.
תנועה ותחבורה

לומייה ממוקמת ליד הכביש האזורי P6.
כלכלה

בעבר רוב העבודות בעיירה היו קשורות לתעשיית הייעור. כיום, בלומייה יש פרויקט גדול לכריית קובלט ואבץ. הפרויקט מתוכנן ומבוצע על ידי חברת הכרייה GEOVIC.
תיירות

יש מספר מבנים היסטוריים בלומייה, הקשורים לשלטון הגרמני והשלטון הצרפתי על קמרון. מבנים אלו כוללים את ביתו של המנהל האזרחי הראשי, בית כלא, בית משפט וסניף דואר.
הערות שוליים

↑  Troisième recensement général de la population et de l'habitat (3e RGPH, 2005), Bureau central des recensements et des études de population du Cameroun (BUCREP), 2010.
| --- | --- |
בקרת זהויות :  VIAF: 246300852   WorldCat (עם VIAF): 246300852 
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
לוקהיד P-38 לייטנינג

לוקהיד P-38 לייטנינג הוא מטוס קרב אמריקני ששימש את חיל האוויר האמריקני במלחמת העולם השנייה.
P-38 לייטנינג היה אחד מהמטוסים החשובים ביותר בזירת האוקיינוס השקט. המטוס נכנס לראשונה לשירות פעיל ב-1941 ושירת את האמריקנים עד לשנת 1949. לאחר המלחמה השתמשו בו גם איטליה והונדורס.
הלייטנינג פותח לפי דרישה של אוויריית הצבא האמריקני, והתאפיין בגוף מרכזי קצר ובשני מנועים הנתונים במנורים (גופים מאורכים) נפרדים בצידיו. המטוס היה רב-שימושי וביצע משימות הפצצת צלילה, סיוע קרוב, צילום, סיור ובעיקר ליווי מפציצים ארוכי טווח. עד לכניסתו לשירות של P-51 מוסטנג היה הלייטנינג המטוס העיקרי של צבא ארצות הברית בזירת האוקיינוס השקט ובזירת הודו-סין.
ריצ'רד בונג, אלוף ההפלות האמריקאי של כל הזמנים, הפיל 40 מטוסים יפניים בזירת האוקיינוס השקט במטוס P-38.
הערות שוליים

↑  1949 - חיל האוויר האמריקאי
 1965 - חיל האוויר של הונדורס
| --- | --- |
בקרת זהויות :  NLI: 987007529227805171  GND: 4343564-6  LCCN: sh85076932  NKC: ph276801 
ערך זה הוא קצרמרבנושא כלי טיס צבאיים ובנושא מלחמת העולם השנייה. אתם מוזמנים לתרום לוויקיפדיה ו.
לוין אירווינג הנדי

לוין אירווינג הנדי (באנגלית: Levin Irving Handy‏; 24 בדצמבר 1861 – 3 בפברואר 1922) היה מחנך, עורך דין ופוליטיקאי אמריקאי מווילמינגטון, דלאוור. הוא היה חבר במפלגה הדמוקרטית, שכיהן כחבר בית הנבחרים של ארצות הברית מדלאוור. הוא היה ידוע בשמו האמצעי.
ביוגרפיה > ראשית חייו ומשפחתו

הנדי נולד ב-24 בדצמבר 1861 בברלין, מרילנד, והיה בנו של ויליאם ק. הנדי, כומר פרסביטריאני. סביו היו ויליאם וו. הנדי, עורך דין בולט במחוז סומרסט, מרילנד, והכומר רוברט ג'יי ברקינרידג' מקנטקי. כבנו של כומר שנע לעיתים קרובות, הוא גדל והתגורר במספר מקומות, ניו יורק, קנטקי והחוף המזרחי של מרילנד. הוא התחתן עם מרי בל ב-1887 ונולדו להם שני ילדים, ל. אירווינג הבן ומרגרט. הוא היה גם אחיינו של ויליאם ק. פ. ברקנרידג', קצין בולט בצבא הקונפדרציה וחבר בית הנבחרים מקנטקי.
ביוגרפיה > קריירה מקצועית ופוליטית

הנדי לימד בית ספר ברובע דמס, במחוז סומרסט, מרילנד, ובשנת 1881, בגיל 19, נבחר להיות מנהל בית הספר התיכון בסמירנה, דלאוור. עד 1887 הוא היה מפקח על כל בתי הספר הציבוריים במחוז קנט, דלאוור, ובשנת 1890 הוא התקבל לעבודה כמנהל אקדמיית אולד ניוארק, בניוארק, דלאוור. בינתיים, הוא למד משפטים עם ג'ון ר. ניקולסון מדובר, דלאוור, ודיבר לעיתים קרובות בבתי ספר להכשרת מורים באזור.
הוא פרש מהוראה ב-1892, והפך לכותב מערכת בעיתון Wilmington Every Evening. הוא גם למד משפטים, התקבל ללשכת עורכי הדין ב-1899, והחל לעסוק בעריכת דין בדלאוור.
עם פרישתו מההוראה הוא לקח תפקיד פעיל יותר בפוליטיקה, והפך ליושב ראש ועדת המפלגה הדמוקרטית בדלאוור מ-1892 עד 1896. הוא ביקש את המועמדות הדמוקרטית לשנת 1894 לחבר בית הנבחרים, אך הפסיד לסמואל בנקרופט, שהפסיד בעצמו בבחירות.
הנדי נבחר לבית הנבחרים של ארצות הברית בשנת 1896, כשהביס את חבר בית הנבחרים הרפובליקני המכהן ג'ונתן ס. ויליס. במהלך קדנציה זו כיהן במיעוט הדמוקרטי בקונגרס ה-55. הוא ביקש להיבחר מחדש בשנת 1898, אולם הפסיד לרפובליקני ג'ון ה. הופקר, איש עסקים מסמירנה וקרוב משפחה של אשתו. בסך הכול כיהן מ-4 במרץ 1897 עד 3 במרץ 1899, בתקופת ממשלו של נשיא ארצות הברית ויליאם מקינלי. לאחר מכן, הנדי נשאר פעיל בפוליטיקה, השתתף בוועידות הלאומיות הדמוקרטיות של 1900, 1904 ו-1908, והפסיד בבחירות לתובע הכללי של המדינה ב-1904. הוא התמודד על הכהונה בבית הנבחרים פעם נוספת, ב-1908, אך הפסיד לרפובליקני ויליאם ה. הילד.
ביוגרפיה > מוות ומורשת

הנדי מת ב-3 בפברואר 1922 בווילמינגטון, דלאוור ונקבר בבית הקברות גלנווד בסמירנה, דלאוור. בתו, מרגרט, הפכה לרופאה בולטת בווילמינגטון. היא עסקה בכך במשך חמישים וחמש שנה, והייתה מובילה בהקמת מאגרי חלב לפגים. אנדרו וייאת' צייר את דיוקנה וקרא לו "רופא ילדים".
כריס ווד (שחקן)

| --- | --- |

 לידה:  14 באפריל 1988 (בן 36) דבלין, אוהיו, ארצות הברית ארצות הברית
 שם לידה:  Christopher Charles Wood
 מדינה:  ארצות הברית 
 תקופת הפעילות:  מ-2010
 מקום לימודים:  אוניברסיטת אלון  Dublin Jerome High School 
 בת זוג:  מליסה בנויסט
 מספר צאצאים:  1
 פרופיל ב-IMDb
 
כריסטופר צ'ארלס ווד (באנגלית: Christopher Charles Wood; נולד ב-14 באפריל 1988) הוא שחקן טלוויזיה אמריקאי. מוכר בעיקר בשל תפקידו כקאי פארקר בסדרה "יומני הערפד" ובתפקיד מון-אל בסדרה "סופרגירל".
ביוגרפיה

ווד נולד בשם כריסטופר צ'ארלס ווד בעיר דבלין, אוהיו. בשנת 2010 סיים את לימודיו לתואר ראשון באמנויות הבמה באוניברסיטת אלון בקרוליינה הצפונית, שם הכיר את השחקן גרנט גאסטין והשניים ניהיו חברים.
בשנות העשרים המוקדמות לחייו, אביו של ווד נפטר עקב מצב נפשי ירוד לא מאובחן שגרם לתסמינים פסיכוטיים. מותו נגרם בשל אי-ספיקת לב. ווד מאמין שלא הצליח להשיג לאביו את העזרה לה היה זקוק בגלל הסטיגמה וחוסר המודעות סביב בריאות הנפש.
מאז מות אביו, ווד הפך לשגריר פעיל למודעות לבריאות הנפש וחבר במועצת המנהלים של הארגון האמריקאי לבריאות הנפש. באוקטובר 2017, הוא השיק קמפיין מודעות לבריאות הנפש ואת האתר "IDONTMIND" הפועל להפחתת הסטיגמה סביב בריאות הנפש ולספק משאבים וחינוך.
קריירה

לאחר סיום לימודיו, בשנים 2010-2011 גילם את מלכיור בסיבוב ההופעות הלאומי של המחזמר "אביב מתעורר".
בשנת 2013 השתתף בעונה השנייה של הסדרה "יומני קארי בראדשו". בנוסף, שיחק בתפקיד אורח בסדרת המשטרה "המפענחת: פשעים חמורים".
בשנת 2014 החל הופיע בתפקיד משנה בתור קאי פרקר בעונה השישית והשמינית של הסדרה הפופולרית "יומני הערפד".
בשנת 2016 גילם את דמותו הראשית של השוטר ג'ייק ריילי בסדרה "בלימה" ב-The CW, הסדרה אשר מבוססת על סדרה בלגית בשם "Cordon", בוטלה לאחר עונה אחת.
ביולי 2016 ווד לוהק לעונה השנייה של הסדרה "סופרגירל" של רשת הטלוויזיה The CW בתפקיד מון-אל, ושיחק גם בעונה השלישית של הסדרה.
בשנת 2020 חזר בתפקיד אורח לשחק את קאי פרקר בסדרה "מורשות".
חיים אישיים

במרץ 2017, התחיל ווד לצאת עם מליסה בנויסט, לצדה שיחק בסדרה "סופרגירל". ב-10 בפברואר 2019 השניים התארסו, וב-1 בספטמבר באותה השנה התחתנו. בספטמבר 2020 נולד בנם הבכור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | ג'יי ובוב השקט מההתחלה | מעריץ |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | המפענחת: פשעים חמורים | ברנדון נורת' | פרק: "Poster Boy" |
| 2014-2013 | יומני קארי | אדם וויבר | 6 פרקים |
| 2014 | בנות | פול | פרק: "Beach House" |
| 2015-2014, 2017 | יומני הערפד | קאי פארקר | תפקיד חוזר (עונה 6) תפקיד אורח (עונה 8); 19 פרקים |
| 2016 | Comedy Bang! Bang! | פרי דאפודיל | פרק: "Tony Hale Wears a Blue Flannel Shirt and Fuchsia Sneakers" |
| 2016 | Containment | ג'ייק ריילי | תפקיד ראשי; 13 פרקים |
| 2016 | רחוב מרסי | לאנס ואן-דר ברג | 2 פרקים |
| 2018-2016 2021-2020 | סופרגירל | מון-אל/מייק מת'יוס | תפקיד ראשי (עונות 3-2) תפקיד אורח (עונות 6-5); 47 פרקים |
| 2017 | הפלאש | מון-אל/מייק מת'יוס | פרק: "Duet" |
| 2020 | מורשות | קאי פארקר | 2 פרקים |
| 2021 | שליטי היקום: הגילוי | אדם/הי-מן | דיבוב; 9 פרקים |
הערות שוליים

↑  Alyssa Morin, Supergirl Stars Melissa Benoist and Chris Wood Are Married, eonline.com, ‏3 בספטמבר 2019
↑  כריס ווד, Our son was born, אינסטגרם, 25 בספטמבר 2020
| --- | --- |
בקרת זהויות :  LCCN: no2015141957  VIAF: 474144783082460297891   WorldCat (עם VIAF): 474144783082460297891
כריסטופר קזנוב

| --- | --- |

כריסטופר קזנוב
 לידה:  17 בדצמבר 1943 וינצ'סטר, אנגליה, הממלכה המאוחדת 
 פטירה:  7 באפריל 2010 (בגיל 66) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  1967–2010 (כ־43 שנים) 
 מקום לימודים:  איטון קולג'  דרגון סקול  בית הספר למשחק בריסטול אולד ויק 
 בן או בת זוג:  אנגהרד ריס (1973, 1973–1994) 
 צאצאים:  Rhys Cazenove, Linford James de Lerisson Cazenove 
 פרופיל ב-IMDb
 
כריסטופר דה לריסון קזנוב (באנגלית: Christopher de Lerisson Cazenove;‏ 17 בדצמבר 1943 – 7 באפריל 2010) היה שחקן קולנוע, טלוויזיה ותיאטרון אנגלי.
ביוגרפיה

קזנוב נולד בשם כריסטופר דה לריסון קזנוב ב-17 בדצמבר 1943 בעיר וינצ'סטר שבהמפשייר, בנם של בריגדיר ארנולד דה לריסון קזנוב (אנ') ושל אליזבת לורה (שם נעורים גורני). הוא גדל בבאוליש שבסאמרסט, למד בבית הספר הדרקון, לאחר מכן באיטון קולג' והמשיך ללימודים אקדמאיים באוניברסיטת דרהאם ובבית הספר למשחק "בריסטול אולד ויק".
קזנוב הרבה לגלם דמויות של אריסטוקרטים בריטים. לראשונה זכה להכרה ב-1972 כששיחק בסדרת הדרמה "The Regiment". תפקידים בולטים שלו היו בדמות צ'ארלי טיירל בסדרת הדרמה "הדוכסית מרחוב דיוק" בשנים 1976 ו-1977, ובדמות בן קרינגטון (אחיו של בלייק קרינגטון) באופרת הסבון האמריקאית "שושלת" אותו גילם ב-1986 וב-1987. בשנים 2001 עד 2003 השתתף בסדרת הדרמה הבריטית "השופט ג'ון דיד" (בכיכובו של מרטין שו) בתפקיד רו קולמור.
בתיאטרון גילם קזנוב את הנרי היגינס בהפקות בריטיות ואמריקניות של המחזמר "גבירתי הנאווה" מ-2005 עד 2008. ב-1994 כיכב בהפקה בווסט אנד הלונדוני של המחזה "חשיבותה של רצינות" לצדה של סוזאנה יורק.
חיים אישיים

קזנוב היה נשוי לשחקנית אנגהרד ריס מ-1973 עד לגירושיהם ב-1994. לבני הזוג נולדו שני בנים. הבן הבכור לינפורד ג'יימס נולד ב-20 ביולי 1974 ונהרג בתאונת דרכים ב-10 בספטמבר 1999. הבן הצעיר ריס ויליאם נולד ב-1976. חברתו לחיים של קזנוב מ-2003 ועד מותו הייתה איזבל דייוויס.
בפברואר 2010 התמוטט קזנוב בביתו בלונדון. הוא נלקח לבית החולים סנט תומאס כשהוא סובל מאלח דם. הוא נפטר ב-7 באפריל 2010 בבית החולים בגיל 66.
הלוויה של קזנוב נערכה ב-16 באפריל 2010 בכנסיית סנט פול בקובנט גרדן בלונדון.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1970 | יוליוס קיסר | Julius Caesar | משרת של מארק אנטוני |  |
| 1970 | יש נערה במרק שלי | There's a Girl in My Soup | נייג'ל |  |
| 1975 | חשיפה מלכותית | Royal Flash | אריק הנסן |  |
| 1977 |  | East of Elephant Rock | רוברט פראודפוט |  |
| 1978 |  | Little Girl in Blue Velvet | בייבי | בצרפתית: "La petite fille en velours bleu" |
| 1979 |  | Zulu Dawn | לוטננט קוגהיל (אנ') |  |
| 1981 | חוד המחט | Eye of the Needle | דייוויד |  |
| 1981 |  | From a Far Country | טאדק |  |
| 1983 | אבק לוהט | Heat and Dust | דאגלס ריברס | מרצ'נט ואייבורי הפקות |
| 1984 |  | Until September | פיליפ |  |
| 1985 |  | Jenny's War |  |  |
| 1985 | מאטה הארי | Mata Hari | קארל פון באירלינג |  |
| 1986 |  | The Fantasist | המפקח מקמיילר |  |
| 1988 |  | Blind Justice | שחקן | שם נוסף "Hold My Hand I'm Dying" |
| 1988 |  | Windmills of the Gods | דזפורג'ס |  |
| 1988 | דמעות של אהבה | Tears in the Rain | מייקל ברדון |  |
| 1989 |  | Souvenir | ויליאם רוט |  |
| 1989 | אהבה במנוסה | The Lady and the Highwayman | רודולף ויין |  |
| 1990 | שלושה גברים וליידי קטנה | 3 Men and a Little Lady | אדוארד הרגריב |  |
| 1992 |  | Aces: Iron Eagle III | פאלמר |  |
| 1996 | סודותיה של בעלת הבית | The Proprietor | אליוט ספנסר | מרצ'נט ואייבורי הפקות |
| 1998 |  | Shadow Run | מלכיאור |  |
| 2000 | איש נגוע | Contaminated Man | נשיא קלריאון |  |
| 2001 | סיפורו של אביר | A Knight's Tale | ג'ון טאצ'ר |  |
| 2001 | הצגה ראשונה | Beginner's Luck | אנדרו פונטיין |  |
| 2004 |  | La Femme Musketeer | אתוס |  |
| 2006 |  | Alexander the Great from Macedonia |  |  |
| 2009 | מלון בבילון | Hotel Babylon | דמיין רושבי |  |
| 2010 | אלכסנדר הגדול | Young Alexander the Great | אריסטוטל |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1972–1973 |  | The Regiment |  |  |
| 1973 | תוכנית דוקומנטרית של ה-BBC | Omnibus | הגיבורים: טום בראון, ריצ'רד האניי, בו ג'סט, בולדוג דרומונד וג'יימס בונד | בפרק "The British Hero" |
| 1976–1977 | הדוכסית מרחוב דיוק | Duchess of Duke Street | צ'ארלי טיירל |  |
| 1980 |  | Hammer House of Horror | טום מרטין | בפרק "Children of the Full Moon" |
| 1984 |  | Hammer House of Mystery and Suspense | פרנק דאלי | בפרק "In Possession" |
| 1985 | קין והבל | Kane & Abel | הברון |  |
| 1986–1987 | שושלת | Dynasty | בן קרינגטון |  |
| 1989 |  | A Fine Romance | מייקל טרנט |  |
הערות שוליים

↑  Christopher Cazenove, Suave British Actor, Dies at 66 By MARGALIT FOXAPRIL 9, 2010
1 2  "Former Dynasty star Christopher Cazenove dies"
↑  Film Reference biography
↑  "Somerset-bred star of small and big screen dies". Shepton Mallet Journal. 15 באפריל 2010. אורכב מ-המקור ב-2010-04-29. נבדק ב-16 באפריל 2010. {{cite web}}:  (עזרה)
1 2  Anthony Hayward Obituary: Christopher Cazenove, The Guardian, 8 April 2010
↑  Christopher Cazenove: 'Dynasty' actor whose aristocratic bearing led to typecasting as the upper-class Englishman Friday 9 April 2010
↑  Welsh actress pays tribute to her son
↑  "Dynasty's Joan Collins and Stephanie Beacham bid farewell to former co-star Christopher Cazenove"
| --- | --- |
בקרת זהויות :  PLWABN: 9810530325305606  BIBSYS: 4097387  BNE: XX1642175  BnF: cb141628464 (data)  GND: 141904445  ISNI: 0000 0000 8109 028X  LCCN: no96013493  MusicBrainz: ef7d8a46-703b-404e-9e69-20fe5da01327  NLK: KAC2020O9378  NTA: 380113074  SUDOC: 102126925  VIAF: 29741782   WorldCat (עם VIAF): 29741782
לוגלין סנטוס

לוגלין סנטוס (בספרדית: Luguelín Santos; נולד ב-12 בנובמבר 1993 בבאיאגואנה) הוא אצן דומיניקני. הוא סגן האלוף האולימפי (לונדון 2012) ובעל מדליית ארד מאליפות העולם (מוסקבה 2013) בריצת 400 מטר.
הישגים

סנטוס רשם את הישגיו המשמעותיים הראשונים בגילאי נוער בשנת 2010, כשהשתתף באליפות מרכז אמריקה והקריביים לנוער שנערכה בסנטו דומינגו. הוא זכה במדליית כסף בריצת 400 מטר, והיה שותף לזכייה של הנבחרת הדומיניקנית במדליית ארד בריצת 400X4 מטר. באליפות העולם לנוער באתלטיקה שנערכה במונקטון שבקנדה ב-2010 סיים במקום השישי, אך חודש מאוחר יותר, באולימפיאדת הנוער שנערכה בסינגפור, זכה בשתי מדליות זהב, הן בריצת 400 מטר והן עם נבחרת אמריקה במירוץ השליחים ל-400X4 מטר. באליפות העולם לנוער באתלטיקה שנערכה בברצלונה ב-2012, במדליית זהב נוספת בריצת 400 מטר.
בתחרויות הבוגרים החל סנטוס להשתתף בשנת 2011. במשחקים הפאן-אמריקאיים שנערכו באותה שנה בגואדלחרה, זכה במדליית הכסף בריצת 400 מטר, עם שיא אישי חדש - 44.71 שניות. בנוסף, זכה במדליית כסף גם עם נבחרת השליחים הדומיניקנית בריצת 400X4 מטרים. באליפות העולם באתלטיקה באולם שנערכה באיסטנבול ב-2012 סיים במקום התשיעי, ולא העפיל לגמר. בתחרות שנערכה בהנגלו שבהולנד בהמשך השנה, שיפר סנטוס את שיאו והעמידו על 44.45 שניות.
הישגים > מדליית כסף אולימפית

באולימפיאדת לונדון (2012) זכה סנטוס במדליית כסף בריצת 400 מטר בתוצאה של 44.46 שניות, אחרי קיראני ג'יימס מגרנדה שקבע שיא אישי חדש של 43.94 שניות ולפני לאלונד גורדון מטרינידד וטובגו (44.52 שניות).
הישגים > מדליית ארד באליפות העולם

באליפות העולם שנערכת במוסקבה ב-2013 זכה סנטוס במדליית ארד בריצת 400 מטר בתוצאה של 44.52 שניות, אחרי לאשון מריט שקבע שיא אישי חדש של 43.74 שניות וטוני מק'קוויי (44.40 שניות) שניהם מארצות הברית. נוסף לכך, הוא סיים במקום 38 בריצת 200 מטר בתוצאה של 21.13 שניות ובמקום 14 בריצת שליחים 4x400 מטר בתוצאה של 3:03.61 דקות.
באליפות העולם שנערכה בבייג'ינג ב-2015 קבע שיא אישי ולאומי חדש בריצת 400 מטר - 44.11 שניות, אך סיים במקום הרביעי.
שיאים אישיים > אצטדיון

ריצת 200 מטר: 20.55 שניות (2013)
ריצת 300 מטר: 32.56 שניות (2012)
ריצת 400 מטר: 44.11 שניות (2015) שיא הרפובליקה הדומיניקנית
שיאים אישיים > אולם

ריצת 400 מטר: 46.83 שניות (2012)
לואי שירון

לואי אלכסנדר שירון (בצרפתית: Louis Alexandre Chiron ‏, 8 באוגוסט 1899–22 ביוני 1979) הוא נהג מרוצים ממונקו שהתחרה במרוצי ראלי, מרוצי מכוניות ספורט ומרוצי גרנד פרי. קריירת המרוצים של שירון נמשכה למעלה משלושים שנה, החל מתחילת שנות העשרים של המאה ה-20 ועד לסיום שנות החמישים. הוא הנהג המבוגר ביותר שהתחרה באליפות הפורמולה 1 לאחר שהתחרה בגרנד פרי מונקו בשנת 1955 בגיל 55.
מכונית העל בוגאטי שירון קרויה על שמו.
קריירת מרוצים

במהלך מלחמת העולם הראשונה שימש שירון כנהג בצבא צרפת תחת פיקודם של גנרל אנרי פיליפ פטן ומרשל פרדיננד פוש, מפקד החזית המערבית. הוא החל להתחרות בשנת 1925. בשנת 1926 השיג את הניצחון הראשון במרוץ גרנד פרי לאחר שניצח את הגרנד פרי דה קומאז', שהתקיים ליד טולוז, כשהוא נוהג בבוגאטי T35B שנרכשה עבורו על ידי אלפרד הופמן, היורש של חברת הופמן לה רוש. בשנת 1927 הוחתם על ידי הקבוצה הרשמית של בוגאטי. באותו הזמן ניהל רומן עם אשתו של הופמן, אליס. באותה שנה סיים במקום הרביעי בגרנד פרי בריטניה. בשנת 1928 זכה בניצחונות בשישה מרוצי גרנד פרי ביניהם גנרד פרי ספרד ואיטליה. בנוסף, השתתף לראשונה במרוץ 24 השעות של לה מאן, במהלכו נאלץ לפרוש כשהוא נוהג בקרייזלר 72. במהלך השנים הבאות ישתתף שירון במרוץ עוד שמונה פעמים, בכולן יפרוש במהלך המרוץ. בשנת 1929 התחרה עם דולאז' באינדיאנפוליס 500 וסיים במקום השביעי. הוא שב לאירופה, התחרה עם בוגאטי וניצח בגרנד פרי גרמניה ובספרד. בשנת 1930 הפסיד את הניצחון בגרנד פרי מונקו לרנה דרייפוס, מרוץ אותו ניצח בשנה לאחר מכן, כשהוא מקדים את לואיג'י פגיולי.
בשנת 1933 עזב את בוגאטי והקים יחד עם רודולף קראצ'ולה, נהג המרוצים שהיה חברו הטוב, את קבוצת המרוצים "סקודוריה סי.סי". הגרמני נפצע במהלך אימון במונקו, דבר שהוביל לפירוק הקבוצה בטרם הספיקה להשתתף אפילו במרוץ אחד. שירון חתם בקבוצת המרוצים של פרארי שהייתה קבוצת המרוצים של אלפא רומיאו. בעונתו הראשונה זכה יחד עם הקבוצה בהצלחה רבה. שנה לאחר מכן הקימה הממשלה הגרמנית את קבוצות מרצדס-בנץ ואוטו אוניון, שהיוו תחרות קשה לפרארי.
בשנת 1935 הוענק לו אות לגיון הכבוד הצרפתי. באותה שנה הצטרף לקבוצת מרצדס, אך התחרה עבורה רק בחמישה מרוצים בטרם עזב את הקבוצה לאחר תאונה קשה בגרנד פרי גרמניה. במקביל נפגעו גם יחסי החברות שלו עם קראצ'ולה, לאחר שזה נשא לאישה את אליס הופמן. בשלוש השנים לאחר מכן מיעט להתחרות. מלחמת העולם השנייה הובילה להפסקת הפעילות עד לשנת 1946.
שירון הצטרף לעונת הבכורה של אליפות הפורמולה 1 עם מזארטי. במרוץ הבכורה נאלץ לפרוש. בגרנד פרי מונקו, סיים במקום השלישי אחרי חואן מנואל פנג'יו ואלברטו אסקרי. 4 הנקודות שצבר במרוץ היו היחידות שצבר בקריירת הפורמולה 1. את עונת 1952 החמיץ בעקבות כוויות שנגרמו לו בתאונה שאירעה במהלך ההכנות לפתיחת העונה. בעונת 1955 השתתף בגרנד פרי מונקו כשהוא בן 55, הנהג המבוגר ביותר שהתחרה בתולדות האליפות. במרוץ עצמו סיים במקום השישי. בשנת 1956 ניסה להתחרות שוב במרוץ, אך נאלץ לפרוש ממקצה הדירוג לאחר שמנוע המזארטי התפוצץ. שנתיים לאחר מכן ניסה שוב להתחרות במונקו, הוא לקח חלק באימון המקדים, אך לא השתתף במקצה הדירוג. בכך באה לסיום קריירת המרוצים לאחר למעלה משלושים שנה.
מורשת

שירון פרש מהשתתפות במרוצים לאחר למעלה מ-30 שנים, אך נשאר פעיל בתפקידים ניהוליים בארגון הגרנד פרי של מונקו וראלי מונטה קרלו, תפקיד אותו מילא עד לגרנד פרי של מונקו בעונת 1979, כחודש לפני שנפטר. מארגני המרוץ קראו לפנייה הסמוכנה לבריכת השחייה על שמו של שירון. כמחווה לנהג שהתחרה בשורות מזארטי במשך שנים רבות, קראה החברה לדגם בוגאטי שירון, שהוצג בשנת 2016 על שמו.
הוא היה יליד מונקו היחיד שצבר נקודות באליפות הפורמולה 1, הישג שנשמר במשך 68 שנים, עד ששארל לקלר צבר נקודות בכורה בגרנד פרי אזרבייג'ן בעונת 2018.
הערות שוליים

↑  Louis Chiron, ESPN
1 2  Louis Chiron, Motorsport Magazine
↑  1928 Le Mans 24 Hours
↑  1931 Monaco Grand Prix
↑  1950 Monaco Grand Prix
↑  Louis Chiron: idol of France, MotorSport Magazine, September 1999
↑  Bugatti Chiron blasts into Geneva with nearly 1,500 hp, Autoblog, 29 February 2016
| --- | --- |
בקרת זהויות :  BnF: cb17750036c (data)  GND: 1050554353  ISNI: 0000 0004 3429 3745  LCCN: no2021042512  VIAF: 308694803   WorldCat (עם VIAF): 308694803